Page:Battle of Waterloo (4).pdf/2



sodgers true, wi’ bonnets blue,

Did never in our days, man,

Frae people a’, baith great and sma’.

E’er get sae muckle praise, man;

For wi’ their brose an' tartan hose,

They made the French to rue, man,

The bauld attack which they did mak

On Scots at Waterloo, man.

—Fal lal de ral lal, &c.

A philabeg's the Frenchmen’s plague,

The sight they canna bear, man,

An’ aff they rin to save their skin,

When Highland pipes they hear, man;

But if they chance for to advance

To fight us ance or twice, man,

Our Highland lads cast aff their plaids

And drive them down like mice, man.

For ten years past a’ that did list,

Have been right sair put till’t, man,

And mony a braw Scotsman did fa’

That wore a tartan kilt, man,

For lang in Spain, wi’ might and main,

They fought owre howes & braes, man,